**Ordinært møde i Vigersted Menighedsråd** **torsdag d. 20. februar 2020 kl. 19 i Vigersted Tiendelade**

Alle Mødt.

Vi starter med at lede efter en sang - Spurven sidder stum bag kvist - Irene vælger sang til næste møde med en lille tanke til.

**1) Godkendelse af seneste referat og dagsorden**

Seneste ordinære møde var den 21. november 2019. Husk underskrift af alle de referater der mangler underskrift *(og de gør de stadig – til næste kaffepause)*

*Referat fra ekstraordinært menighedsrådsmøde 28. jan. 2020 godkendt, og referat af seneste ordinære menighedsrådsmøde 21. nov. 2019 godkendt.*

*Dagsordenen godkendt med tilføjelse af ekstra punkt 9.*

**2) Post og meddelelser siden sidst ved formanden**

Generalforsamling i distriktsforeningen d. 27. februar 2020. Uffe og Asger deltager.

Hvem samler vi ind til? We Shelter, Sømandskirken og Blå Kors. AM orienterer

*Liturgihæftet har ligget siden sommer (Anne-Maries orlov / ferie) og vi glæder os til at tage hul på det engang som pause i alt det andet.*

*Generalforsamling i Distriktsforeningen - Uffe og Asger deltager. Asger vil prøve at melde sig til Årsmødet.*

*I 2019 samlede vi ind til We Shelter og Børnesagens Fællesråd - og det vil vi gerne blive ved med. Forslag om besøg af en fra We Shelter, der fortæller. Forslag om at gøre det i forbindelse med en koncert - fulde huse.Forslag om at give en bamse - for en donation. Janne donerer gerne en portion bamser, som foreslås delt, så halvdelen af bamsedonationen - og tak for tilbuddet - bliver givet via Lena til børnene i Avnstrup og halvdelen forsøger vi ved en Børne / Bamsegudstjeneste at sælge til fordel for We Shelter eller Børnesagens Fællesråd*

**3) Økonomi ved kasserer**

Årsregnskab 2019 gennemgås og der meldes til Bent.

Fremtidig økonomi – langtidsplan. Prioriteret liste.

*Regnskabet 2019 blev gennemgået og godkendt under mærke:*  Vigersted Sogns Menighedsråd, CVR-nr. 52082919, Regnskab 2019, Afleveret d. 14-02-2020 12:55

*Vi bemærker, at det diakonale arbejde, vi sætter så højt, er blevet voldsomt besværliggjort -og, hvad værre er, på det nærmeste mistænkeliggjort af revisionen. Det er os inderligt imod, fordi det netop, når det drejer sig om diakonalt arbejde er altafgørende, at der er en balance imellem en mindre deltagerbetaling af hensyn til respekt og æresfølelse på den ene side og på den anden side kirkens mulighed for at give en oplevelse til mennesker, der har svært ved selv at komme ud på tur og oplevelse.*

*Langtidsplanlægningsmøde - formand og kasserer refererede fra mødet. Referat ligger på Provstiets hjemmeside.*

**4) Personalegruppen ved kontaktperson**

Brev om organistvikarer. Noget nyt? *Skrivelse er besvaret - ikke noget nyt.*

Gittes løn? *– Kirkemusikerforeningen har godkendt vores udspil efter vores skrivelse om vores forsøg på at ækvivalere Gittes kvalifikationer til en stilling som Kirke- og kulturmedarbejder. Dette skete allerede i forbindelse med Gittes ansættelse i august. Vi er opmærksomme på, at Gitte pr. 1. August har været ansat hos os et år – og vi er glade!*

MUS og APV med Mia, Marianne og Kirsten. *Medarbejderne får ros og udtryk for menighedsrådets glæde over deres indsats og evner. Vi lægger mærke til øget deltagelse også ved gudstjenesterne. Vi er opmærksomme på at værdsætte vores gode samarbejde i personalegruppen og på at menighedsrådet som arbejdsgiver værdsætter personalet. Kursus ansøgninger og ønsker til nyanskaffelser, hjælpemidler etc. Imødeses med glæde, og personalet er gjort opmærksom herpå. MUS og Arbejdsmiljødrøftelse med graverne kommer snart.* *Tilfredshed med kordegn Mariannes uvurderlige indsats med at holde styr på kirkebogsarbejdet og hjælpe sognepræsten med administration i forhold til det daglige sognearbejde.*

Kursustilmelding til Gitte og Mia. *Kursus i salmesang med børn, til inspiration 4. marts*

Årligt medarbejdermøde *Ja, - hvornår? Menighedsrådet er glade over entusiasmen fra personalegruppen på mødet d. 28. febr. og de store visioner og gode ideer.*

**5) Arrangementer i den kommende tid og aftaler om tovholder**

AM orienterer om fremtidige tiltag.

Indvielse af Bymidten den 5. Juni 2020: planer og aftaler. *Uffe er i planlægningsgruppe med Mia og Berit. Cafe Fut ? nærmere senere, hvis rådet skal hjælpe til - program offentligtgøres i Lokalnyt 1-2020, der er på trapperne. I tilfælde af regn, rykker koncert indendørs i kirken.*

Eftermiddagste og eftertanke? *Alias ”Optanke” -Sognerpæsten har taget initiativ på baggrund af Vigersteds Menighedsråds ytrede ønske om at tale tro – første gang, i januar, kom der ingen, angiveligt pga formodning om aflysning efter Præstegårdens lukning. Men i februar deltog 3, der ønsker at vi fortsætter med at give det en chance – sidste eller næstsidste torsdag i måneden på følgende datoer d. 26. marts; 23. april;16. maj kl. 16.30 – 18. Så ser vi efter sommerferien.*

Julebazar i 2020? *Udsat på ubestemt tid...*

Møde den 12. Maj: offentligt orienteringsmøde med menighedsmøde. Ved valgudvalg: Lena og Uffe

Valg 2020: valgudvalg deltager i kursus om valg onsdag den 11. Marts i Slagelse

Præsentation af nuværende MR samt opfordring til nye. Til Lokalnyt og hjemmeside/FB

Se om yderligere tiltag ve *Valgår - Valgbestyrelsen er Uffe og Lena - Vi (=Anne-Marie) spørger Mia om vi kan arrangere en koncert el. lign. i tilknytning til 12. maj. Mias tilbagemelding JA, og derefter har Asger overtaget den samtale med Mia, seneste nyt: – en trio, hvor Mia deltager, blandet med indlæg ved menighedsrådet – superfint!*

*Uffe og Lena deltager på kursus og får materiale.*

*Asger tager turen rundt og samler fotos og udtalelser fra MHR til brug for presse, PR etc.*

Sogneudflugt: Muligheder og ideer. Lena har et forslag – *til udflugten for menighedsråd og personale, nemlig Hven med inspiration fra Benløse sogns udflugt: Egons Bus ca 50 til Havnegade - færge med formiddagskaffe til Hven med guide. Her samlet op af traktorer med ladvogn. 2 museer og frokost på Hven. Lena arrangerer udflugt for menighedsråd og personaler i august...*

*AMNM mente faktisk Sogneudflugten, som nu er i fare pga revisionens ”bøvl” med et populistisk udtryk. Udflugten har givet respons fra 80-100 personer på LOKALNYT ved tilmelding til turen, der er årligt lyspunkt og oplevelse for mange, der ellers må sidde hjemme...*

*Efter at menighedsrådet og personalets udflugt er sat på skinner, står sogneudflugten tilbage...*

*AMNMs forslag til sogneudflugten er Birkegårdens haver til sommer og Karen Blixen museet engang senere på efteråret. 50 pers. maks., så man kan tilmelde sig prioriteret. Det giver flere muligheder for udflugtsmål at være færre deltagere. Formand Asger undersøger hos regnskabsfører Bent, hvordan vi bedst laver tilmelding, betaling etc. – Vi insisterer på udflugtens værdi og ønsker om muligt gratis deltagelse, hvis det hjælper...Asger melder tilbage til AMNM, der knokler videre med det praktiske arbejde i at arrangere 2 udflugter.*

Kirkekaffe: ved 9 tjenester. *Ja, Lena har lavet liste som sædvanligt – og tak for den store indsats og godt humør i opgaven! Der bliver sat pris på det i menighed og blandt personalet!*

Asger deltager i møde for formænd arrangeret af MF den 1. april 2020 *– taget til efterretning.*

Stiftsdag den 28. marts. Bl.a. Joy Mogensen *Menighedsrådet melder et lille hold til. Uffe, Asger og Lena.*

**6) Kirken, Kirkegård og Præstegård**

Nyt fra Kirkegårdsudvalg og præstegårdsudvalg

Der er bestilt fældning af træer i haven – mod naboer.

Der er søgt om tilladelse til fældning af træer på kirkegården. *Søren orienterede - de ønskede træer i hegn mod nabo nord (Thomas og Lotte) er aftalt fældet med entreprenør, Nabo Thomas bidrager til fældning og rydning. Træerne fældes og skæres op til brænde - til Arne og Lotte; små grene etc. laves til flis og spredes. Derudover søges om tilladelse til fældning af et par udvalgte træer på kirkegården. Den mangestammede tuja, der skygger for indsigten til kirken og egetræet mod nordvest - som er blevet for stort - til gengæld planlægges en plantning af æbletræer og lign. Til glæde for bier og alle andre.*

Lapidariet? Fællesgrav. Opdatering og handlingsplan. *Fællesgrav - flere urnegravsteder er etableret i overensstemmelse med den allerede eksisterende plan. Kirkegårdsudvalget arbejder videre med ide.*

Mindestenspladsen. Lena orienterer *Mindestenspladsen - Lena har talt lidt med Arne og med en anlægsgartner, der fortæller at tjørnehækken kan skæres ned og alligevel leve. En lavere hæk vil give indsigt til stenen - så vi ikke skal grave op og plante helt nyt lige nu. Der lægges trædesten og plantes hvide marguritter og røde blomster (ikke isbegonier) omkring sten, de kan passe sig selv. Skal gerne være klar til 14. maj, - hvor genforeningen markeres af Grænseforening Kl. 17.*

Nye bænke på kirkegården? *Lena har indhentet ide til nye bænke på kirkegården. Kirkegårdsudvalget indhenter flere forslag til bænke i ædeltræ FSC mærkede.*

Hvad kan vi UDEN præstegård? Fordele/ulemper. *Blot en bemærkning fra AMNM om, at vi midt i granatchokket og krateret, også kan glæde os over nu at kunne huse flere aktiviteter samtidigt, problemløst: F.eks. onsdag, hvor kordegn Marianne sidder på kontoret i Benløse og arbejder, Nørkleklubben mødes i huset, Kværkebyvej 72, Anne-Marie kan have samtaler, besøge, skrive, eller uforstyrret være på kontor med kordegn Marianne om kirkebogsarbejdet, Konfirmander i Vigersted Kirke og Forsamlingshus, med tid og ro til at rydde op i efter tanke, mens der forberedes til kor, uden at vi falder over hinanden. Mia og Gitte arbejder videre onsdag til 20.30 med korene i Tiendelade og Vigersted Kirke, og AMNM arbejder videre, hvor der nu er mest brug for det. Torsdag formiddage Babysalmesang og Kirkemusikalsk legestue, torsdag konfirmander i Kværkeby Kirke og Kværkebyvej 72 – og således arbejder alle videre for fuld kraft,* ***næsten som var intet hændt***😊 *blot uden nu at falde over hinanden/ forstyrre hinanden. Vi savner dog fortsat en mulighed for at vise film.*

**7) Tanker**

Forslag om 2-årig funktionsperiode i stedet for 4 år. Ansøgning med provstens godkendelse sendes senest 1. marts. *Vi fortsætter med 4 årig periode og søger at samle suppleanter, således at der bliver mulighed for menighedsrådsmedlemmer til at ønske afløsning undervejs i perioden.*

Klyngesamarbejde. Lokalrådets generalforsamling 2. februar 2020. Stor ros til Lokalrådet for deres arbejde. Se: www.vigersted.net

Filmstudiekreds. – *mangler lokalitet*

Samtalekort fra Menighedsrådsforeningens blad nr. 7/2019. Afprøves? *Meget gerne*

Tro – te og Optanke? *se tidligere punkt*

Minikonfirmander 3. Klasse, *Forløb i januar for Vigersted Skole afsluttet og fortsat i musicalprojekt 29. marts. Nyt forløb i maj for Kværkeby Friskole.*

Salmesangsprojekt med 1. og 2. Klasse – *er gennemført i nov-dec. For Vigersted skole og Alsangsprojekt i samarbejde med Kværkeby Friskole febr. – marts (Fælles i Roskilde Domkirke 21, marts!)*

Påskemusical med englekor og minikonfirmander, konfirmander og babysalmesang

Kirkemusikalsk legestue, konfirmander etc. *Ja, ja, der knokles og arbejdes for alle aldersgrupper. Alle vegne!*

**8) Kommende mødedatoer** Fastlægges for resten af året. Finder sted i Tiendeladen, når ikke andet meddeles

*Fastlagt. 26. marts kl. 18.30*

*23. april kl. 18.30*

*28. maj kl. 18.30*

*tirsdag d. 4. august kl. 18.30*

*torsdag d. 1.okt. kl. 18.30*

*Der kan indkaldes til ekstraordinært møde efter behov.*

**9) (Dette punkt tilføjet dagsordenen i enighed) Præstegårdsprojekt**

*Fællesmøde på tirsdag - med deltagelse af provsten uden dagsorden (efter aftale med provsten).*

*De to menighedsråds "skriv" ligger til grund for mødet, og målet er at få en beslutning at gå videre med.*

*Det er måske muligt at sælge Præstegårdsjorden. Vigersted menighedsråd indstiller til en beslutning om at sælge jorden. Kværkeby menighedsråd skal tage stilling til dette forslag.*

**10) Eventuelt** *intet til referat*

Brød til kaffen ved Lena, tak! Vidunderlige kanelsnegle! Mødet sluttede 22.05 *For ref. AMNM*